કહેવાઇ રહ્યું છે, અશોકે પોલીસના દબાણ હેઠળ ગુનો કબૂલ્યો હતો, જ્યારે ખરેખર તેણે ગુનો કર્યો જ નહોતો. સીબીઆઇ તપાસમાં પ્રદ્યુમ્નની હત્યાનાો આરોપ શાળાના જ એક વિદ્યાર્થી પર જાય છે. આથી હવે આ કેસમાં તપાસના મામલે હરિયાણા પોલીસ પર પ્રશ્નો થઇ રહ્યાં છે. સીબીઆઇ દ્વારા રાયન સ્કૂલના ધો.11ના જે વિદ્યાર્થી પર આરોપ મુકવામાં આવ્યો છે, તેણે પોતાના પિતા તથા એક સ્વતંત્ર સાક્ષી સામે પોતાનો ગુનો કબૂલ કર્યો છે. મૃતક પ્રદ્યુમ્નના પિતા વરુણ ઠાકુરનું કહેવું છે કે, આ મામલે સીબીઆઇ એ પિંટો પરિવારની પણ પૂછપરછ કરવી જોઇએ, કારણ કે તેઓ રાયન ઇન્ટરનેશનલ સ્કૂલના સંસ્થાપક છે. સાથે જ તેમણે કહ્યું કે, 16 વર્ષના વિદ્યાર્થીને વયસ્કની માફક કોર્ટમાં રજૂ કરી સુનવણી થવી જોઇએ.